kaheksani seepärast, et üheksast ootas mind juba kosmeetik, et vahaga sõprussidemeid uuendada ning seejärel suundusime sõber plaanimuutusega esztergomi rongi peale, kus selgus, et pilisvörösvári ja piliscsaba vaheline raudteelõik on suletud, jalakäijad toimetatakse kohale bussidega,  ratturitel on aega pool tundi läbida ligikaudu 7 kilomeetrit mägedes, kus iga sekundi tagant vuhisevad mööda ja vastu autod, päike praeb selga ja pedaalidega enam mitte nii harjunud jalad protesteerivad kõige vastu, mis ülespoole viib. lõpuks ei viitsinud me enam endal hinge välja sõita, võtsime rahulikult ning jäime napilt oma rongist maha. samas oli meil ligi tund aega, et kerida ennast varjulises raudteejaamas pingile, nosida kaasa võetud aprikoose ning teha mõned sigaretid. esztergomi me lõpuks ikkagi  jõudsime, kuigi ei jäänud sinna pikalt pidama, vaid suundusime hoopis üle párkányi silla sturovosse, kinnitasime teeäärses restauraatsios keha, kulgesime mööda vanalinna ja potsatasime lõpuks kohalikus rannas. mina tegin mõne tiiru basseinis ja sõbrustasin seejärel ülejäänud aja päikesega. tagasiteeks valisime piisavalt hilise rongi, et enam mäest üles ei peaks sõitma, kuigi vastassuunas oleks olnud vaid üks järsem tõus, suuremalt jaolt pigem langus. viitsimatus ja väsimus said meist võitu, nii et koju jõudes  korkisime lahti minu lemmikveini, mis mind külmikust juba mitu päeva piidlend oli, mina valmistasin sinna juurde ühe ääretult maitsva káposztás tészta.